**SELETUSKIRI**

**Seletuskiri määruse eelnõule „Karksi-Nuia Lasteaia arengukava 2024-2028 kinnitamine“**

Määrus kehtestatakse koolieelse lasteasutuse seaduse § 9¹ lõike 3 alusel.

Lasteaia järjepideva arengu tagamiseks koostatakse arengukava. Arengukava koostatakse vähemalt kolmeks aastaks. Arengukavas määratakse lasteaia arengu eesmärgid ja põhisuunad.

Karksi-Nuia Lasteaia arengukava lähtub Karksi-Nuia Lasteaia põhimäärusest ja Mulgi valla arengukavast 2024-2030 ning tegevuskava koostamisel on arvestatud Karksi-Nuia Lasteaia sisehindamise aruandes 2020-2023 väljatoodud tegevuse tugevuste ja parendusvaldkondadega.

Karksi-Nuia Lasteaia arengukava on dokument, milles on välja toodud:

• Üldandmed, hetkeseis, rühmade struktuur ja laste analüüs.

• Väljavõte Karksi-Nuia lasteaia sisehindamise aruandest.

• Õppe-ja kasvatustöö eesmärgid.

• Missioon, visioon ja põhiväärtused.

• Lasteaia arenduse valdkonnad ja põhisuunad, tegevuskava 2024-2028.

• Arengukava uuendamise kord.

 Lasteaia arengukava elluviimine toetub järgmiste valdkondade arendamisele:

1. Eestvedamine ja strateegiline juhtimine.

2. Personali juhtimine.

3. Avalik suhtlemine ja koostöö huvigruppidega.

4. Finants-ja haldusjuhtimine.

5. Õppe- ja kasvatustegevuse juhtimine.

Arengukava koostatakse koostöös lasteasutusega, hoolekoguga ja pedagoogilise nõukoguga, et tagada lasteasutuse järjepidev areng.

Arengukava tegevuskava eesmärgist lähtuvalt analüüsitakse lasteasutuse sisehindamisel õppe- ja kasvatustegevust ja juhtimist ning hinnatakse nende tulemuslikkust.

*Lisad: Määruse eelnõu „****Karksi-Nuia Lasteaia arengukava 2024-2028 kinnitamine“,***

***määruse eelnõu lisa.***

Määrus on kavandatud jõustuma üldises korras, kolmandal päeval pärast Riigi Teatajas avaldamist.